
Guardacosta ta duna 
asistencia na tou-boat 


DIÁRANZON ultimo Centro 
di Rescate y Coordinacion di 
Guardacosta a haña un no- 
tificacion cu un miembro di 
tripulacion di Mechanil Bay 
a bira malo abordo. Mesora 
CITRO a ser notificá y nan a 
manda nan dókter pa bay cu 
e helicópter di Guardacosta 
pa duna asistencia médico. 
N’e momento ey Mechanil 
Bay su posicionan tabata pa 
parti nort di Aruba. 

Na yegada e helicópter di 
Guardacosta a hisa e perso- 
na abordo p’asina transport’e 
urgente pa Córsou. Ambu- 
lance tambe a ser notificá y 
tabata para cla na Hato pa 
por hiba e pashént hospital. 

Yeremy Ras condena na 10 aña di prizon 


DIABIERNA mainta Corte a programa dos sentencia, 
ambos asesinato, di cual Yeremy Ras tabata e prome 
pa presenta pa scucha decision di Corte. Fiscal a pidi 
un castigo di 10 aña. 

Hues a bis’e cu a keda proba cu dia 7 di november, 2018 
di forma intencional el a kita bida di Juraima Wouters. 
Abogado den su defensa a papia cu no tabatin “opzet” 
(cu e no a actua intencional). Hues a bisa cu e PV ta 
menciona cu el a hinke cu forsa den su pecho parti robes 
ariba. Esaki ta demostra cu el a actua intencional, pa- 
sobra ey tin organonan vital manera curason. Esey ta 
loke a pasa tambe. 

E splicacion di e acusado cu su amiga a core bin su tras 
cu un schroefdraaier pa hinke, ta un storia cu Hues no 
ta kere cu a pasa. Si e ta kere cu e victima lo a push’e 
of dal’e, pero esaki no ta motibo pa e saca un cuchiu y 
hink’e den su pecho. 


Si Hues ta kere cu e victima, despues di e discusion 
den auto, a core tras di Ras ora cu el a baha for di auto. 
Por ta berdad cu el a push’e y dal’e, pero “esaki no ta 
dunabo e derecho di reaccion di e forma cu bo a haci, 
hincando e señora. Esaki ta un hecho hopi serio”. 

Loke cu a tuma e acusado Ras na malo ta cu e hecho cu 
el a comete e delito aki riba un caminda publico, unda 
varios hende a mira loke cu a pasa den oranan laat di 
atardi. “Bo a causa hopi dolor na e famia di Juraima y 
nan mester biba cu e tragedia cu loke cu a pasa. Ade- 
mas, bo acto a causa cu e hendenan a sinti nan mes 
insigur.” 

A base di tur ariba menciona, a impone un castigo di 10 
aña, manera cu Fiscal a demanda. 

Tambe Corte a bay di acuerdo cu e demanda di famia 
pa e cubri e mas o menos 8 mil florin cu e entiero di Ju- 
raima Wouters a costa. 


Ryson Paskel a haya 11 aña pa mata Camilo Sosa 


Ryson Paskel, diabierna mainta a wordo declara culpa- 
bel di a mata Camilo Sosa. Su castigo tabata 11 aña, cu 
famia no a keda contento cu esaki. 

E hecho a tuma luga dia 2 di september, 2018 banda di 
Sand Bar, den e parkinglot. 

Hues a cuminsa pa bis’e cu e acusacion di asesinato in- 
tencional a keda proba. E mes a declara cu no tabata su 
intencion pa mata Camilo Sosa, pero a defende su mes 
ora cu Camilo tabatin un botter den su man y a bin riba 
dje. Pero Hues a bis’e cu nada di esaki por a mira riba 
e filmacionnan confisca. 

E1 a recorda e acusa cu el a propina su victima un hinca 
den su pecho cu un cuchiu cu e herida a midi 15 cm 
profundo. 

Hues di su sentencia a splica cu a surgi un pelea cu 
dado momento a caba y e acusado a subi su aut y a 
bay for di e sitio. Pero e no a bay su cas pasobra algun 
minuut despues ya caba el a bolbe. Aki por mira riba 
filmacion con e ta core bay direccion di e victima cu algo 
tras di su lomba y Camilo no tabata atak’e. 


Bo a mat’e riba caminda publico, den presencia di su 
amigonan. Bo a causa un daño grandi na famia y tam- 
be un perdida grandi,” hues a bise. 

Tambe e Magistrado a tuma e acusado na malo cu 
despues di e sucedido e no a entrega su mes pero a bay 
sconde pa basta tempo. Cu esaki e acusado a crea in- 
certidumbre y insiguridad den comunidad, Polis a haci 
trabou extra pa buske y tur esaki pa motibo di su pro- 
pio interes. 

Di otro a tene cuenta cu rapport di psycholoog, psychia- 
ter y Reclassering, kendenan a papia di tur e proble- 
manan cu el a pasa aden. 

Teniendo cuenta cu e ariba menciona, a impone un cas- 
tigo di 11 aña, cu ta un aña menos di loke Fiscal a de- 
manda. Tambe Corte a bay di acuerdo pa e pago di e 
suma di 23 mil florin pa daño. 

OM y e acusado tin dos siman di tempo pa dicidi si ta 
apela e sentencia aki. 

A pidi 14 cma pa chauffeur di e auto 
for di cual a los tiro riba Sky 



DIA 15 di juli awo den oranan di mainta e hoben Ron- 
aldo Nortan lo haya sa ki sentencia Corte ta impone 
riba dje pa su envolvimento of rol den e caso di ases- 
inato di Hubert “Ski” Arrindell, hecho cu a tuma luga 
dia 18 di augustus, 2018. 

Ronaldo tabata e chauffeur di e auto den cual un grupo 
a sali keiro, den cual tabata tambe Zachary Quandt 
(esun cu a los tres tiro di cual uno a alcansa Ski); Jo- 
seph Boekhoudt y e mucha Sypress Kock. Tur tabata 
hobennan di 15 pa 18 aña. 

Ronaldo Jesus Nortan, ta e ultimo hoben di e grupo, cu 
tabata hunto dia a tira Sky mortalmente, pa presenta 
den Corte. Pero sigur no a spera cu Ministerio Publico 
lo a bay pidi un castigo di 14 aña pa e solo hecho cu e 
tabata chauffeur e anochi di e sucedido. 

E1 a bisa cu e no tabatin nada envolvi den e sucedido. 
Tanto e acusado como su Abogado ta bisa cu e hoben di 
18 aña tabata solamente e persona cu tabata maneha e 
auto den cual e grupo di amigo a bay keiro e anochi di e 
sucedido. Y cu niun momento a subi e auto e anochi ey 
pa bay tira un hende mata. Nan a bay Rancho pero pa 
dal un rond, y e no tabata envolvi den e decision tuma 
pa los tiro, tur esaki a sosode demasiado rapido. 

Hues a mustra e acusado riba e diferente declara- 
cionnan cu tin den e PV cu ta bisa cu e persona cu a los 
e tiro, esta Zachari Quandt na tres ocasion a puntra si 
e ta tira, y tur, cu excepcion di e hoben Werleman sinta 
dilanti, a contesta “siiiii”. Esaki ta algo cu Ronaldo ta 
desmenti. 


“Mi no tabatin nada di haber cu e tiramento,” el a keda 
ripiti. 

E propio Zachary a bisa cu e tres amigonan di dje den 
e auto a instiga pa e tira (menos Werleman). Pero e 
acusado ta sigui nenga. “Mi no a scucha Zachary bisa 
esey mes,” el a bisa hues. Den Corte dado momento el 
a lanta para y a pidi e yiu di Sky disculpa pa loke cu a 
pasa.Tempo cu e hecho aki a tuma luga, e hoben taba- 
tin 18 aña, e tin un bon relacion cu su mayornan y su 
ruman homber chikito. E1 a caba su scol y tabata traha 
como “koelmonteur”. 

Profesionalnan a traha rapport riba su personalidad y 
den esaki a keda indica cu e ta un persona cu ta cambia 
di animo hoi lihe, un rato e ta contento y despues ta 
bira tristo. Tambe e ta impulso, ta actua sin pensa. E 
tin caracteristica rabia y frustracion, cual e ta nenga di 
ta asina. Loke si e ta admiti ta cu e ta experimenta cu 
droga. Y cu e no ta persona cu lo por comete e hecho aki 
atrobe, pasobra el a siña su les cu e mester keda leu di 
amigonan cu por causa daño na otronan. 

Reclassering a bisa cu tin un chens chikito cu e por 
ripiti loke cu a pasa. Esaki el a sigura Hues cu lo no 
sosode mas. 

Fiscal a repasa diferente declaracion pa demostra cu 
Ronaldo ta responsabel pa e acusacionnan contra dje, 
asesinato di Ski y intento di asesinato riba cuatro otro 
persona cu tabata den e bisindario. Na momento cu el a 
grita “si”, e ta mes responsabel cu esun cu a los e tiro. E 
representante di Ministerio Publico a bisa cu e tironan 
tabata dirigi, y el a apoya su amiga den e auto, ora cu 
nan a bise dal rond y el a core poco poco ora cu a los e 
tres tironan. 

E Fiscal ta kere cu den e caso aki ta conta e dicho “Sa- 
men uit, samen thuis”. Y a bisa cu e no ta di acuerdo cu 
e sentencia duna den e caso aki contra Zachary Quandt, 
cu despues di a demanda 18 aña a bin haya un castigo 
di 10 aña. OM a apela e sentencia aki. Den e caso awo 
di Ronaldo el a pidi un castigo di 14 aña. 

Dia 15 di juli awor caba, debi cu Corte ta bay den reces 
dialuna awo, ta duna sentencia den oranan di mainta. 

25 Aña di cooperacion den operacion di combatimento 
di droga entre Marina Hulandes y Merca 





COMBATIMENTO di droga den region 
Caribense, no por wordo haci so pa e.o. 
Marina Real. 

25 Aña pasa Marina Real Hulandes a sera 
un acuerdo cu e organisacion Mericano 
den combatimento di droga cu ta conoci, 
como Joint Interagency Task Force South 
(JIATF-S) na Key West, Florida. 

For di e tempo ey, CZMCARIB como sub- 
comandant CTG4.4 ta tuma parti n’e com- 
batimento interancional di crimen organi- 
sa den region. Durante un reciente bishita 
di e stationsschip Zr. Ms. Groningen na 
Key West, e Director di JIATFS, schout- 
bij-nacht DeQuattro y admiraal Keck 
(plaatsvervangend director) a wordo yama 
bon-bini dor di e reciente nombra Coman- 
dante di e barco, sr. der Kraan, y nan a 
discuti e cooperacion di tanto tempo. 

Como CTG4.4 Marina Hulandes ta cumpli 
cu seguridad di e region. E islanan chiquito 
den Caribe, bao di cual e islanan di Caribe 
Hulandes tambe ta uni den combatimento 
di crimen organisa manera contrabanda, 
droga y arma di candela. E solucion ta den 
man di e cooperacion internacional. 

Pesey 20 pais di Latino America y di Ca- 
ribe ta traha hundo cu JIATFS Americano 
pa combati contrabanda den tur sentido. 

Combatimento di droga, ta un problema 
mundial, Den region di Caribe regio ta 
pone un paro n’e trafico di cocaina riba ca- 
minda pa Merca y Europa. Hopi biaha esa- 
ki ta bay man den man cu trafico di hende 
y contrabanda di arma. 

Consecuentemente ta masha hende a per- 
de na bida y den nan tambe ta cay victi- 
manan inocente. Pesey e problematica di 
droga ta requeri hopi gasto financiero. 

Ceramento parcialmente di 
caminda di Washington en 
conexion cu asfaltamento 



Departamento di Obra Publico ta informa 
pueblo en general y specialmente nos au- 
tomobilistanan cu ta haci uzo di e camin- 
da di Washington cu dialuna dia 8 di juli 
2019 lo bay cera parcialmente pa asfalta 
e caminda. 

Lo haci e trabounan preparativo y asfal- 
tamento den 3 fase: Fase 1 di trabounan 
preparativo ta cuminsa 8 pa 12 di juli 
2019 y e asfaltamento lo tuma lugar dia 
15 pa 17 di juli 2019. 

E caminda cu lo asfalta ta di Washington 
# 54A pa Washington 74A. 

Fase 2 di trabounan prepartivo ta cum- 
insa 15 pa 19 di juli 2019 y e asfaltamento 
lo tuma lugar dia 22 pa 24 di juli 2019. E 
caminda cu lo asfalta ta di Washington # 
62B pa Washington 52C. 

Fase 3 di trabounan prepartivo ta cum- 
insa 22 pa 26 di juli 2019 y e asfaltamento 
lo tuma lugar dia 29 pa 31 di juli 2019. 
E caminda cu lo asfalta ta di Washington 
#52B pa Washington #34. 

Ruta alternativa lo keda indica cu bari- 
cada y borchi di aviso y e orario di cera- 
mento lo ta di 8’or di mainta te cu 4’or di 
atardi. 

En conexion cu e trabounan menciona, 
Departamento di Obra Publico ta pidi pa 
tene cuenta cu e inconveniencia cu lo por 
surgi pa cual nos ta pidi nos disculpa. 


No ta mr. Jeanot de Cuba, 
pero Corte a schors Haim Hochman 

E publicacion di e caso di un herencia di 100 miyon dolar, a 
haya varios reaccion. Den dicho articulo nos a publica liter- 
almente: “De paso Cortea ordena e ehecutor di e testament, 
mr. J.M. de Cuba pa bin duna cuenta y razon sino oe tin cu 
paga un dwangsom”. 

Segun e abogado, esaki no ta corecto. Loke cu a pasa ta cu 
dia 3 di mei 2017, Corte a schors Haim Hochman y a nom- 
bra mr. Jeanot de Cuba como ehecuteur testamentair di e 
herencia di Anna Hochman. 

Ta Haim t’esun cu a wordo ordena pa duna cuenta y razon, 
no su persona. Esaki ta pa clarifica y coregi e eror cometi, 
pa evita mas problema. 

Mr. Jeanot de Cuba mes no kier bay den detayes di e caso 
aki y sigur no kier duna mas comentario. 



GANA TA FACIL! 


Simplemente: 

• Registra como cliente di Serlimar 

• Paga bo cuenta di luna 

• Bira un di e feliz ganadornan di Awg. 250,-! 

Serlimar ta keda brinda pa bo haya mas y paga menos! 

• Tur siman lo saca ganado. Den luna di december lo saca e premio mayor di Awg. 2500, 00 


Bishita nos oficina pa registra awe mes! 

Pos Chiquito 47 - Pa contacto directo: 

Tankiflip 14 A - marketing@serlimar.com 

San Nicolas Kockstraat 4 telefon: 524 5080 


Serlimar 


Çervicio comá 

E 4 miembroncm di Hunta di 
Supervision di Lotto pa Deporte a 
logra sobrevivi como sombra dor 
cu ainda no tin sentencia di Huez 


PUEBLO di Aruba, especialmente e mundo 
deportivo, ta wardando pa lunanan caba 
riba sentencia di Huez den Corte di Prome 
Instancia (bodem) y Corte di Apelacion. E 4 
miembronan aki di e Hunta di Supervision 
di Fundacion Lotto pa Deporte ta soña cu 
nan ta untouchable. Ta trata di e conocido 
personahenan Silvio Janga (77), Flavio Fer- 
nando Faneyte (67), Elias Kock (70) y Tony 
Kamperveen (72). 


Di otro banda Gobierno di Aruba si a duna Lotto un fiansa cuan- 
tioso na 2009 di Afl. 17 miyon cu pronto mester cuminsa paga bek. 
Con ta para cu e fondonan pa paga bek? 

Lotto tin sen pa paga bek? Rumornan insistente ta core cu Lotto no 
por paga e fiansa aki bek. Ta di spera cu esey no ta berdad. 

Esaki ta un parti di e investigacion cu Controleria General (ARA) 
lo tin cu bay hasi. Ta spera si cu e 4 miembronan aki di Hunta 
di Supervision di Lotto pa Deporte cu ta legalmente responsabel 
duna full cooperacion n’e investigacion di ARA. 


Un investigacion ta mustra cu e personanan 
aki ningun di nan tin un diploma riba nivel 
di educacion superior (HBO) o academico. 
Si Aruba tabata conoce un organo di con- 
seho riba tereno di Corporate Governance, 
bon maneho y supervision, manera Corsou 
y St. Maarten ningun di e 4 personanan aki 
hamas y nunca lo por a wordo nombra na 
Lotto pa cobra sen di deporte. 

Ningun di nan ta capaz y competente pa 
cumpli cu un profiel-schets di nombramen- 
to. Banda di esey nan tur ya caba a sinta 
cobra placa di deporte mas cu 8 aña den e 
fundacion di Gobierno aki cu yama Funda- 
cion Lotto pa Deporte. Apesar cu Lotto no 
ta haya subsidio di Gobierno, e ta un fun- 
dacion di Gobierno dor cu segun statuto ta 
Ministro di Deporte ta nombra y retira e 
miembronan di Hunta di Supervision. 



BO MESTER Dl WASTE BUCKET RESIDENCIAL 
OF COMERCIAL? 


15 yrd 

Junior Bucket 


10 vrd 




Small 







20yrd 
Big Bucket 


Nan tin cu corda cu Lotto no ta nan propiedad personal. No tin 
nada di sconde tog: “E1 que no debe, no teme”. Ta tristo si pa mira 
bou mando di capitan Titanic meneer Silvio Janga cu a fungi tam- 
be como tesorero ta pone e Fundacion Lotto pa Deporte atrobe den 
un crisis financiero super desastroso. Mester fia placa atrobe? 

Tambe ta remarcabel cu e meneer Flavio Fernando Faneyte, e gai 
aki cu Polis a pone den boei dor di a core paranda burachi y mitar 
sunu den auto di Elmar den oranan di madrruga, no tin etica at 
all y ningun clase di norma y balor ya cu apesar cu Ministro di De- 
porte, sr. Dangui Oduber a manda carta pa Hunta di Supervision 
di Fundacion Lotto pa Deporte y Hunta di Supervision di Funda- 
cion Sportsubsidie Aruba e no kier entrega su retiro. 

Faneyte mester por compronde cu el a pone mundo deportivo den 
“ verlegenheid ’’ (berguensa grandi). Awor si mundo ta cabez abou: 
Bon ta malo y malo ta bon. 

E hendenan aki t’asina golos ( greed) pa placa di deporte cu nan no 
kier retira pa duna hobennan profesional un oportunidad pa yuda 
nos pais Aruba bay dilanti den deporte. 

Ta pesey tambe ta di spera cu pronto Gobierno di Aruba lo duna 
permiso pa loteria, sports betting y catochi na un fundacion nobo 
pa bay competi duro cu Fundacion Lotto pa Deporte. Ta di spera si 
cu awor porfin sentencia lo cay den Corte di Apelacion dia 30 juli 
2019 p’asina bisa Ajo Ajo na Janga, Faneyte, Kock y Kamperveen. 

Ley di BBO den prijs ta caos pa negoshi y desaster p'e pueblo consumidor 

Grupo di Comercicmte llni cu peticion di 
urgencia na Minister Xiomara Maduro 


DIABIERNA 5 di juli 2019, un grupo 
uni di comerciante local, cu ta emplea un 
cantidad di mas cu 10 mil trahador local, 
gremionan a entrega un peticion colec- 
tivo na Minister di Finanza y Economla, 
Xiomara Maduro pa reconsidera e imple- 
mentacion di e ley pa laga BBO/BAZV/ 
BAVP for di recibo y warda te ora e Re- 
forma Fiscal ta cla pa por evalua si esaki 
t’e mihor opcion pa tur esnan envolvi. 

Pa medio di un carta di caracter di urgen- 
cia ta urgi Gobierno pa mantene BBO/ 
BAZV/BAVP riba recibo y no haci ningun 
cambio. Comerciantenan Uni a enfatisa 
na Gobierno cu nan no ta contra un Re- 
forma Fiscal, pero si ta pidi mas trans- 
parencia como tambe voz den e proceso 
como tambe y pa envolve un representa- 
cion mas amplio di comercio den e discu- 
sion pa cu e Reforma Fiscal. 

For di un principio comercianten y or- 
ganizacionnan a expresa cu e ley aki lo 
tin un efecto negativo hopi grandi riba 
gastonan di operacion di nan negoshi, di 
cual no tur negoshi por carga mirando e 
situacion economico/financiero di Aruba 
y cu alabes ta crea incertidumbre cu lo 
wordo pasa directamente p’e pueblo con- 
sumidor. 

Tur intento pa dialoga y bin cu sugeren- 
cia, proposicion, y of solucion tabata en 
vano. Pues pa medio di esaki un biaha 
mas ta subraya e posicion di comercian- 
tenan y alabes ta informa Gobierno cu e 
grupo aki cada dia ta birando mas gran- 
di. 

Comerciantenan Uni ta sali for di e punto 
di bista cu un economia saludabel ta uno 
cu ta refleha transparencia, responsabi- 
lidad y derechonan hustamente reparti 
den e tres actornan esta Gobierno, com- 
erciante y e pueblo. 


E ley aki ta den total contradiccion di pensamento aki. Ape- 
sar di a ricibi informacion di tur banda y a wordo informa di 
cifras y analisis di e consecuencianan pa consumidornan y 
comerciantenan, 

Gobierno ta ignora esaki y mantene un posicion firme y in- 
sistente treciendo un presion inecesario riba nos economia cu 
ya caba ta vulnerabel. Ta di suma importancia pa pueblo di 
Aruba realisa cu e lucha aki NO ta solamente di comerciante 
y gremionan, e ta un lucha pa pueblo consumidor y trahador 
pues pa tur cu ta forma parti di economia, y cu tin derecho pa 
sa precies unda nan placa ta bay y na ken. 

E ley aki ta crea simplemente caos y extra gasto pa comer- 
ciante cual ta nifica desaster p’e pueblo cu mas lo sufri in- 
hustamente. Mirando e urgencia e importancia Grupo Uni 
di Comerciante ta spera di ricibi un reaccion den e proximo 
dianan for di Gobierno. 



Invitacion 


Banco Central di Aruba (BCA) ta invita publico en general pa 
asisti na un sesion informativo relaciona cu e serie nobo di e 
biyetenan di florin 2039 cu lo tuma lugar riba e siguiente 
fechanan: 

• MFASavaneta:Diamars,9juli20]9(6:00PM- 8:00 PM) 

• MFA Paradera:Diahuebs,njuli 2039(6:00 PM- 8:00 PM) 

Durante e sesion aki BCA lo duna splicacion detaya con pa 
reconoce nos biyetenan di florin 2039 pa medio di e 
caracteristicanan di siguridad riba e biyetenan. Tambe lo 
distribui diferente material promocional y lo elabora riba e 
fechanan importante relata na e circulacion di nos biyetenan di 
florin 2039. 

J .E. Irausquin Boulevard8 P.O. Box 38 Oranjestad Aruba Tel. nr.: (297) 5252-300 Fax nr.:(297) 5252- 301 
E- mail:cbaua@setarnet.aw V\febsite: www.cbaruba.org 

Pregunta sin contesta ainda 

Kende a habri frontera aereo di y pa 
Venezuela, pa Aruba Airlines lo bula? 


SIN tin participacion cu Venezuela a bolbe 
habri frontera, tin publicacion cu Aruba 
Airlines ta cuminsa bula Venezuela pa 
Miami cu escala na Aruba. Y cu tambe lo 
habri frontera pa aviacion general, cu ta 
perdiendo placa. 

Pero manera Gobierno di Reino a laga sa 
recientemente, ora cu Presidente Nicolas 
Maduro a dicidi habri frontera pa Aru- 
ba so, pero Mark Rutte a notifica Evelyn 
Wever Croes, cu asunto di frontera no ta 
di Aruba so, pero frontera ta forma pa tur 
e islanan di Caribe Hulandes. 

Despues di e participacion aki, no a tende 
nada mas. Ta parce cu awor e compania 
cu ta atende aviacion general y Aruba Air- 
lines ta perdiendo su mayor mercado, cu 
ta Venezolanonan, cu ta motibo cu Aruba 



Airlines a stop di bula Miami, pa motibo di no tin suficiente load 
factor, parce cu awor e ta bira posibel pa scapa cupo di trabao na 
Aruba Airlines y di General Aviacion. 


ARUBA 


TIMESHARE 
FOR SALE BY OWNER 



UNIT # 304 - WEEK 32 
1 BEDROOM DELUXE SUITE 
SLEEPS 5 PEOPLE 


• 2 X QUEEN BEDS 

(1 IN BEDROOM & 1 PULLOUT BED IN LIVING ROOM ) 

• KITCHENETTE 

• 3RD FLOOR 

( BALCONY VIEW OVERLOOKING THE RESORT) 

PRICE: $5,500 

INTERESTED PLEASE CALL 583-1400 
DURING OFFICE HOURS 


Pesey a keda participa cu proximamente Aruba Airlines lo reanu- 
da su buelonan, pa Miami, pero for di Venezuela, cu un escala na 
Aruba. Pero cu e condicion cu esnan cu kier usa Aruba Airlines, e 
pasaheronan mester firma un documento, cu nan lo no pidi asilo 
na Aruba y mester regresa Venezuela den cierto periodo. Ningun 
hende lo por kere esaki, pasobra si e Venezolano kier keda y pidi 
asilo, no tin autoridad cu por par’e. 

Pregunta cu ta ser haci, ta kende a negocia esaki pa Aruba Airlines 
y Gobierno. Pasobra di parti di Gobierno, nan mes no a bin afo, 
bisa nada. No a tende nada di Minister di Aviacion, Chris Romero, 
kende ta mantene un silencio hermetico. 

Mientras tanto tin un video ta bay rond, y ta papia di expartiones 
forzados, pero esaki ta un video bieu. Pero nomber cu ta ser men- 
ciona den e informe aki, ta Aruba Airlines, cu a sigui bula entre 
Cuba, Guyana y Nicaragua. 

Luis Elias Rodriguez, un di e ehecutivonan, Venezolano di Aruba 
Airlines na Miami a desmenti di video cu ta bay rond. E1 a nenga 
cu Aruba Airlines no tin nada di haci cu Nicolas Madurom cu ex- 
cepcion di 40 miyon dolar cu Aruba Airlines tin pega na Venezuela 
si por saca esaki. 

EXECUTORIALE OPENBARE VERKOOP 


Op donderdag 11 juli 2019 des namiddags om 14.00 uur, zal in de 
vergaderzaal van de “Aruba Surfside Marina”, L.G. Smith Boulevard 
7, Oranjestad, Aruba, ten overstaan van notaris mr M.J.C. Tromp of 
haar plaatsvervanger, de executoriale verkoop, als bedoeld in artikel 
3:268 van het Burgerlijk Wetboek van Aruba bij opbod en daarop 
volgende afmijning worden gehouden van: 

1 een perceel eigendomsgrond, gelegen te Noord in Aruba, groot ± 

377 m2, welk perceelsgedeelte nader is omschreven in een particulier 
meetdocument opgemaakt door LEB-GROUP als Kavel nummer 11, en 
afkomstig: 

deels voor ±362 m2 (D 7065) van het deelperceel bekend als 
kavel nummer 3 en omschreven in een particulier meetdocument 
opgemaakt door LEB-GROUP, groot ± 4.871 m2, welk deelperceel op 
haar beurt afkomstig is van het moederperceel kadastraal bekend als 
Land Aruba Eerste Afdeling Sectie L nummer 2753, oorspronkelijk 
groot 17.604 m2; 

deels voor ±15 m2 (D 7066) van het deelperceel bekend als 
kavel nummer 4 en omschreven in een particulier meetdocument 
opgemaakt door LEB-GROUP, groot ongeveer ± 4.880 m2, welk deelp- 
erceel op haar beurt afkomstig is van het moederperceel kadastraal 
bekend als Land Aruba Eerste Afdeling Sectie L nummer 2753 oor- 
spronkelijk groot 17.604 m2, 

met het daarop gebouwde, plaatselijk bekend als “Boegoeroei 211”; 

Inzetprijs: Afl. 246.000,== 


2 een perceel eigendomsgrond, groot driehonderd 
zeventig vierkante meter (370 m2), gelegen te Ponton 
in Aruba, kadastraal bekend als Land Aruba, Berste 
Afdeling Sectie L nummer 4091, met het daarop 
gebouwde, plaatselijk bekend als “Ponton 90-D”; 

Br wordt geen minimumprijs gebruikt voor de 
veiling van dit registergoed. 

Alleen serieuze biedingen worden overwogen. 


De veilcondities zullen 8 dagen voor de verkoopdatum ter inzage liggen ten kantore van voornoemde notaris. 
De executant behoudt zich het recht voor, de veiling uit te stellen en op te houden zonder de verplichting 
de reden(en) daartoe te noemen. 

Bieders dienen terstond een bankgarantie of een gelijkwaardige document dat aanvaardbaar is voor de bank 
te overleggen en in het bezit te zijn van een geldig identiteitsbewijs. 

Notariskantoor mr M.J.C. Tromp 
Santa Cruz 35 
Tel: 5853500/5857900 
Fax: 5854222 

Email: veiling@notaristromp.com/ auction@notaristromp.com 

Cursistanan cu exitosamente 


A completa curso empresario 
i ndependiente chiki to/med ano 
2018-2019 di KvK ta mihor 
prepara y da pa haci negoshi 




CU hopi orguyo Camara di Comercio y Industria Aruba 
(KvK) ta otorga certificado n’e cursistanan cu a termina e 
curso Empresario Independiente Chikito/Mediano. Esaki 
ta di 5 aña cu e curso ta wordo duna y e biaha aki a trece 
algun adaptacion p’asina brinda un curiculo mas completo 
y alinea cu situacion real. E curso cu a inicia na october aña 
pasa no tabata uno facil, pero cu sigur ta brinda e herment 
necesario n’e (futuro) empresario cu kier cuminsa su pro- 
pio negoshi. E curiculo diseña dor di Camara di Comercio 
y Industria Aruba (KvK) ta special p’e formalisacion di un 
empresa chikito/mediano (SMEs). 


E curso ta uno basta intensivo y largo, y e ta exigi tempo di 
e cursistanan. E porcentahe di presencia ta 80%. 

Sin cumpli cu esaki e ta bira dificil pa completa e curso cu 
exito. Esnan cu a logra a ricibi nan certificado pa completa 
e curso cu tin un balor comparabel cu un “middenstands- 
diploma” na Hulanda. 

Entrega di certificado a tuma lugar diahuebs, 4 di juli 2019 
na KvK, sigui pa un celebracion ameno cu familiar y amis- 
tades. Director Ehecutivo, sra. Sonja Velthuizen, a felicita 
e cursistanan y a bisa algun palabra di estimulo pa sigui 
dilanti y cu KvK lo ta semper na nan disponibilidad. 
Presidente di KvK, sr. Kawish Misier tambe a duna un dis- 
curso y a elogia cada un p’e esfuerso y logro. Sr. Dave Mar- 
tinus, como docente y coach di e curso aki, tambe a hiba 
palabra n’esnan presente. 

Despues di esaki sra. Sonja Velthuizen y sr. Kawish Misier 
a otorga e certificado n’e cursistanan. 

Hunto cu e balor cu e certificado tin p’e persona y su ne- 
goshi, e logro aki di e cursista lo wordo registra na Camara 
di Comercio na momento cu e negoshi wordo inscribi. 


E 13 cursistanan a sigui pa 8 luna intensivo diferente les 
semenal riba diferente materia consistiendo di un cantidad 
amplio di topico. A amplia conocemento di e cursista riba 
marketing, legislacion, finanza y administracion, impuesto, 
recurso humano y varios otro aspecto di negoshi manera 
diseña y presenta un business plan. Hunto cu esaki nan a 
haya e oportunidad pa promove nan mes pa haya un finan- 
ciamento via Qredits. 

KvK kier logra via e curso pa informa y educa e (futuro) 
empresario pa ta mihor prepara na momento di establece 
y maneha su negoshi. P’e cursistanan e periodo di curso no 
tabata algo facil, pero un periodo extenso cu a rekeri hopi 
dedicacion y trabou duro pa por pasa nan examen cu exito. 

Algun persona tin un negoshi caba y otro tin nan trabou 
diario pues e estudio y preparacion pa cada les den oranan 
liber sigur ta un sacrificio. 

Ta remarcabel con anima e cursistanan ta y alabes cu e 
curso ta brinda nan e oportunidad di cera amistad nobo via 
cua nan ta amplia tambe nan network comercial. 


Palabranan di gratitud ta bay na tur esnan cu a coopera 
na realisa e curso aki: Dave Martinus, Leo Maduro, Cha- 
risse Hoen-Daly, Bruce Harms, Guido Picus, Dick Rikken- 
gaa, Herbert Diaz, Rothmar Coenraad, Frits Israel, Frank 
Snijders y e team di BDO, Geosaine Laclé, Michael Thodé, 
Mario Croes, Boy Ecury, Roberto Lejuez y Olivier de Jong. 

Preparacionnan ta andando caba p’e siguiente edicion di 
e curso. Esnan interesa por cuminsa registra di awor caba 
p’e curso nobo aki. Pa participa ta pidi pa manda bo carta 
di motivacion y bo CV pa businessinfo@arubachamber.com . 
E siguiente curso di Empresario Independiente lo start dia 
21 di october 2019 y lo culmina durante luna di juni 2020. 
KvK ta spera di por sigui brinda e apoyo y educacion nece- 
sario pa un y tur cu kier cuminsa cu su empresa por ta bon 
prepara p’esaki. 

Tur esnan cu kier participa den e siguiente curso, of haya 
mas informacion por tuma contacto cu sra. Sue-Ellen Far- 
ro-de Freitas Sousa na businessinfo@arubachamber.com of 
yama na 582-1566 ext. 30/27/42. 

Douane ta pidi 

Biaheronan tene cuenta di permiso di importacion 


DEPARTAMENTO 

di Aduana Aruba a 
pidi biaheronan cu 
ta preparando pa bi- 
aha pa tene cuenta 
cu e tarea no fis- 
cal di Aduana cu ta 
tarea secundario. 
Esakinan ta tar- 
eanan delega na 
Aduana dor di otro 
departamenton- 
an gubernamental 
p.e. Directie Volks- 
gezondheid of DTI. 

Locual ta encera cu 
pa motibo cu Ad- 
uana ta na frontera 
mester controla 
tur mercancia cu 
wordo importa, ta 
pasa transito of wor- 
do exporta p’asina 
cuida e interes di 
pais Aruba riba 
e tereno di seguri- 
dad, salubridad, eco- 
nomia y medio ambi- 
ente. 

Ehempelnan hopi 
comun ta: Si un 
pasahero kier trece 
remedi, Aduana ta 
controla cu e pasa- 
hero tin un permiso 
valido di import- 
ación pa haci esaki. 
Esaki ta pa evita cu 
remedinan of suple- 
mentonan cu no ta 
safe wordo distri- 
bui riba nos isla. 


Pa cierto articulo electronico ta rekeri di 
un permiso di importacion for di DTZ p.e. 
pa drones y aparatonan di telecomunica- 
cion. 

Alabes ta recorda biaheronan cu pa ley ta 
prohibi pa importa carni of productonan 
traha di carni for di Sur America y America 
Central. Solamente ta permiti pa importa 
carninan for di Slachthuizen certifica for di 
Merca y Europa. 


Si durante control Aduana constata cu tin 
mercancianan cu ta prohibi pa ley, esaki 
lo wordo confisca inmediatamente y por re- 
sulta den un multa of detencion. 

E ta bon p’e biahero corda cu Aduana tey 
pa cumpli cu e ley p’asina por yuda cuida 
e bienestar di cada ciudadano riba e pida 
baranca aki. 


EXECUTORIALE OPENBARE VERKOOP 


Op donderdag 6 augustus 2019 des namiddags om 14.00 uur, zal op kantoor 
van Notaris mr MJ.C. Tromp gelegen te Santa Cruz 35, Santa Cruz, Aruba, ten 
overstaan van notaris mr MJ.C.Tromp of haar plaatsvervanger, de executoriale 
verkoop, als bedoeld in artikel 3:268 van het BurgerlijkWetboek van Aruba bij 
opbod en daarop volgende afmijning worden gehouden van: 


1. een perceel eigendomsgrond, gelegen te Paradera 
in Aruba, in het verkavelingsplan "Villa Park Paradera", 
groot ± 474 m2 of zoveel groter of kleiner als na kadastrale 
opmeting zal blijken zoals op het terrein is of zal worden 
afgebakend, zoals gearceerd aangeduid met Kavel 
nummer 51 op een situatietekening opgemaakt door 
LEB-GROUP, en nader omschreven in Delimitatiebrief 
nummer 1 van drie januari negentienhonderd zes en 
negentig, welk perceel: 

voor 120 m2 (D 9339) afkomstig is van het 
perceel kadastraal bekend als Land Aruba Eerste Afdeling 
Sectie P nummer 20; 

en voor 354 m2 (D 9340) afkomstig is van 
het perceel thans kadastraal bekend als Land Aruba Eerste 
Afdeling Sectie L nummer4965, 

met het daarop gebouwde, plaatselijk bekend als 

"Paradera 38-Q"; 

Inzetprijs: Afl. 299.000,== 


De veilcondities zullen 8 dagen voor de verkoopdatum ter inzage liggen ten kantore van voornoemde 
notaris. 

De executant behoudt zich het recht voor, de veiling uit te stellen en op te houden zonder de verplichting de 
reden(en) daartoe te noemen. 

Tot en met 22 juli 2019 kan onderhands op het te executeren registergoed worden geboden bij een aan 
voornoemde notaris mr MJ.C.Tromp gericnt geschrift. 


Bieders dienen terstond een bankgarantie of een gelijkwaardige document dat aanvaardbaar is voor de bank 
te overleggen en in het bezit te zijn van een geldig identiteitsbewijs. 


Notariskantoor mr MJ.C.Tromp 
Santa Cruz 35 
Tel: 5853500/5857900 
Fax: 5854222 

Email: veiling@notaristromp.com/auction@notaristromp.com 

DIAHUEBS anochi Polis cerca di rotonde di Tanki 
Flip a topa cu un accidente dilanti e supermercado 
nobo. N’e sitio nan a topa cu un motocilcista cu ta- 
bata riba su scooter, y lo a cay ora cu un auto a lora 
su dilanti. Segun e motoclista e tabata sinti dolor na 
su ambos pia. 

E1 a conta Polis cu e tabata bayendo direccion zuid, 
momento cu un Toyota Yaris a bayendo nort a bira 
su dilanti pa bay e supermercado. P’e motoclista no 
dal contra e auto, el a bay haci un maniobra y a cay 
herida su mes. 

Polis a pidi pa un ambulance pa por controla e moto- 
clista debi cu e tabatin dolor. 

Minister. Di Eseñanza, Ciencia y Desaroyo Sostenibel Sr. Rudy Lampe: 

E unico meta di SEPPA ta pa 
caba cu Gabinete Wever-Croes 


DURANTE un conferencia di prensa diahuebs 4 di 
juli, ultimo Minister di Enseñansa Rudy Lampe a men- 
ciona cu SEPPA a bin cu un demanda pa exigi su retiro 
di inmediato como Minister di Enseñansa. Segun Min- 
ister Lampe esaki no tin nada di haber cu ne como per- 
sona, pero cu e atake aki ta pa tumba Gabinete Wever- 
Croes abou. 

Minister Armando Rudy Lampe a menciona cu tin in- 
formacion di bon fuente cu na momento cu partido RED 
a drenta den Gobierno y a haña Ministerio di Ense- 
ñansa, mesora a surgi un reunion na Cas di Partido 
AVP unda cu nan a analisa y dicidi cu e mihor forma pa 
tumba Gabinete Wever-Croes abou ta pa ataca e Min- 
ister di RED cu tin un asiento, pa motibo cu e ta un 
partido cu topico controversial, e partido mas vulner- 
able y atacando e Minister aki lo haci mas facil pa tira 
Gobierno actual abou. 

Segun Minister Lampe, e strategia di partido AVP ta 
pa uza e Secretario General di SEPPA señora 
Magali Brito pa por yega na nan meta po- 
litico. 

P’e motibo aki tambe, manera cu a ser 
menciona cu Minister Lampe lo haña e 
cartera di Enseñansa, e independisacion 
di scolnan publico mesora a bin 
protesta. 

Segun Minister Rudy Lampe 
e Secretario Geenral di 
SEPPA señora Magali Brito 
a mal informa e comunidad 
di enseñansa bisando nan 
cu nan lo perde nan rechts 
positie, 

mientras cu señora Brito 
mes y SEPPA den pasado y 


aworaki ta den comisionnan di independisacion di de- 
partamentonan di Gobierno. 

Minister Lampe a sigui bisa cu e manifestacion aki tin 
un meta politico su tras y kico cu Minister di Enseñan- 
sa bin cu ne lo ser critica. E tabata bisto na unda cu e 
voceru di SEPPA ta pidi retiro di un Minister. Segun 
Minister Armando Rudy Lampe no tin mas politico cu 
esey. 

Tambe a nota cu e organisadornan di e manifestacion 
tabata reuni cu exponentenan prominente di e partido 
berde y p’e motibo aki por bisa cu e protesta aki no tin 
nada di haber cu Minister Lampe ni cu enseñansa mes, 
sino e solo meta pa caba cu Gabinete Wever-Croes. 

Segun Minister Lampe, su persona semper a scucha 
pueblo y e necesidadnan di pueblo y a bin cu varios 
solucion despues di a sinta dialoga. Entre otro a bin cu 
solucion pa Trai Merdia, SPO y pa VWO San Nicolas y 
tur esaki, pasobra cu Minister Lampe a sinta scucha, 
dialoga y bin cu ideanan pa implementa. 

Minister Rudy Lampe ta lamenta cu Secretario 
General di sindicato, SEPPA ta asumi metanan 
politico. Tempo cu a hisa edad di pensioen cu si 
ta afecta nan directamente, SEPPA no a pro- 
testa. 

Dia cu un Minister a ser sentencia pa corup- 
cion pa mishi cu placa di pueblo cu tambe ta 
afecta nan directamente, ya cu e placa aki 
ta paga nan salario, SEPPA no a protesta. 
Ta mas cu bisto cu e atake riba Minister 
di Enseñansa ta explicitamente un meta 
politico. E slogan uza: ‘Enseñansa bou 
atake’ mas bien mester 
ta ‘Gabinete Wever- 
Croes bou atake’. 

Den su discurso n'e 201 9 Global Summit of Women na Suisa: 

Premier Wever-Croes a elabora riba su 
vision economico y di inovacion pa Aruba 




DIAHUEBS 4 di juli, Premier Evelyn 
Wever-Croes tabata oradora na e 
conferencia di hende muher den 
posicionnan den liderasgo na Basel, 
Suisa. E Global Summit of Women p’e 
ultimo 29 añanan tatreciendo muhernan 
di influencia, kendenan ta lidera den 
negoshi y gobernacion, hunto na Suisa 
p’e conferencia anual sumamente 
importante y interesante. 

N’e Global Summit of Women 2019 na 
Basel, e Prome Minister di Namibia, 
Saara Amadhila 

tambe tabata un oradora invita. Dilanti 
un audiencia di mas di 1000 participante, 
Premier di Aruba a conta nan di Aruba, y 
e exitonan di nos pais actualmente. 
Tambe Premier Wever-Croes a duna 
un relato di e retonan di Aruba y con 
inovacion y integridad lo yuda nos pais 
sali padilanti. 

Premier Wever-Croes a trece dilanti e 
vision economico hopi ambicioso cu 
Aruba tin cu lo crea cuponan di trabou. 
Pero specialmente tambe e vision riba 
inovacion hopi ambicioso y e rol di hende 
muher den e parti di inovacion na Aruba. 



Un atencion especifico a wordo poni riba 
e rol di hende muher den e exito di Aruba 
su progreso. Arubatin hopi hende muher 
exitoso den e posicion di liderasgo. 

E articulo cu a sali den New York Times 
aña pasa bou di e titulo: ‘Aruba, where 
women lead’, a pone hopi wowo riba 
Aruba. 

Den e articulo aki ta expone nos hende 
muhernan den posicionnan di liderasgo 
den luz internacional, incluyendo 
Premier Wever-Croes, Minister Xiomara 
Ruiz-Maduro y varios muhernan exitoso 
di nos pais. 

Tabata notabel, segun Premier Wever- 
Croes, cu mayoria di esnan presente 
den e conferencia aki no tabata sa 
unda Aruba ta keda. Pero despues di e 
discurso elocuente di Premier di Aruba, 
un cantidad grandi a indica di lo kier 
bin Aruba, sea pa vakantie of tambe pa 
inverti. 

Cu e reaccion aki, sigur un biaha mas 
nos mester sinti orguyoso cu Premier di 
Aruba un biaha mas ta poniendo Aruba 
riba tarima internacional. 



Aruba mas y mas su nomber ta wordo 
nombra internacionalmente. 

Durante su estadia cortico na Basel, 
Premier Wever-Croes a gara e 
oportunidad pa reuni cu ex Presidente di 
Kosovo Atifete Jahjaga. Señora Jahjaga 
tabata e prome Presidente femenino na 
Kosovo, kende a wordo eligi na 2011. 

E ex Presidente di Kosovo y Premier di 
Aruba a hiba un reunion hopi ameno y 
interesante intercambiando experiencia 
y conocimento riba tereno politico y 
riba e participacion di hende muher den 
politica. 

Na final ex Presidente di Kosovo a 
regala Premier Wever-Croes un buki 
interesante cu ta relata e abusonan 
cruel di tempo di guera na Kosovo. Na 
su turno, Premier di Aruba a regala 
señora Jahjaga un bunita revista di 
Aruba. Premier Wever-Croes a expresa 
di ta orguyoso di por hiba e vision 
economico y di inovacion y comparti cu 
esnan presente den e conferencia aki. 
Esaki sigur ta un paso hopi importante 
pa atrae inversionistanan pa nos pais y 
asina crea cuponan di trabou. 

Fundashon Stimami Sterilisami a start su 
campaña di sterilisacien 2019- 2020 

Prijs cu subsidio pa sterilisa cacho of pushi 


E directiva di Fundashon Stimami Steril- 
isami ta anuncia e lansamento di su pro- 
grama nobo pa sterilisacion pa juli 2019 — 
juni 2020. E programa aki a wordo inicia 
y pa gran parti, financia, door di Bucuti & 
Tara Beach Resort y ta wordo sostene pa 
Aruba Tourism Authority y Aruba 
Tourism Enhancement Fund. 

E programa aki a ofrece operacionnan di 
sterilisacion subsidia completamente of par- 
cialmente na organisacionnan cu ta rescata 
animal y na doñonan individual di mascota 
y asina a logra sterilisa aproximadamente 
11000 cacho y pushi crioyo durante 2016- 
2018. 

Fundashon Stimami Sterilisami kier logra 
reduci e populacion di pushi y cacho door di 
ofrece subsidio riba operacionnan di sterili- 
sacion na Aruba. E prijs di e campaña tin 
un reduccion di mas o menos 50% di e prijs 
normal di un operacion di sterilisacion. E 
prijs durante e programa pa opera un ca- 
cho muhe ta Awg. 150, cacho macho ta Awg. 
85, un pushi muhe ta Awg. 80, pushi ma- 
cho ta Awg. 35. Inclui den e prijs tambe ta, 
un microchip, e procedura pa coloca e chip 
y un test simpel di sanger HTC. E cacho y 
pushinan mesterwordo registra online na: 
www.stimamisterilisami.com y nan mester 
tin por lo menos 6 luna bieu pa haci e op- 
eracion. 

Fundashon Stimami Sterilisami ta traha 
conhuntamente cu organisacionnan di res- 
cate, tur veterinarionan y “National Plan” 
(Problematica Kill cage, ley di cacho y cacho 
riba caya), introduci pa Dr. Irene Croes y 
Dr. Dellanire Maduro. 

“Nos meta ta pa elimina e sufrimento di ca- 
cho y pushi y mehora e calidad di bida pa 
nos residentenan y 

pa mehora e imagen di nos isla den bista 
di nos bishitantenan” a wordo bisa door di 
Ewald Biemans, 

presidente di e directiva di “Fundashon Sti- 
mami Sterilisami” “Bucuti & Tara Beach 


Resort lo iguala e fondo contribui 
Florin pa Florin te cu 300,000 pa e 
aña binidero” “Nos meta ta pa yega 
por lo menos Awg. 600,00 pa asina 
por sterilisa 5000 pa 6000 pushi y 
cacho dentro di un aña y pa conti- 
nua cu e programa den futuro te dia 
cu ta necesario” Biemans a agrega. 

Aruba Product Enhancement 
Fund a bisa di bay contribui cu Afl 
125,000, y un sponser anonimo ta 
contribui Afl 100,000 na e programa 
pa e aña 2019. 


E directiva di Fundashon Stimami 
Sterilisami: Veterinarionan par- 
ticipando; Ewald Biemans - Presi- 
dente Animal Care Clinic; Rik van 
der Berg — Vice Presidente Animal 
Health Veterinary Hospital; Emile 
de Cuba Jr. — Tesorera Contreras 
Veterinary; Suzanne van Grins- 
ven - Secretaria Veterinary Clinics 
Aruba; Louella Brezovar - Director 
at Large; Yesenia Arends — Director 
at Large. Bishita e website: www. 
stimamisterilisami.com pa mas in- 
formacion. 



ORAMJESTAO' +■ 9ARCADERA 


De Aruba Ports Authority is voornemens in het openbaar aan te 

besteden: 

“Het aanbrengen van 3 stuks 1500kN bolders” 
Volgens bestek: KD nr. 1-2019. 

Korte omschrijving van het werk: 

“Het leveren en aanbrengen van 3 stuks 1 SOOkN bolders 
te Hans-kade in de haven van Oranjestad.” 

U itvoeringstermijn: 45 werkbare werkdagen. 

Het bestek is vanaf 8 juli 2019 verkrijgbaar bij de Aruba Ports Authority N V tegen betaling van 

Afl. 500,-. 

De betaling te voldoen bij de kassier van de Aruba Ports Authority, 

De openbare bescheiden liggen ter inzage vanaf 8 juli 2019 bij de Aruba Ports Authority N.V. 

Inlichtingen worden verstrekt op 11 jult 2019 om 10 00 vm bij de Aruba Ports Authority NLV. 

De Nota van Inlichtingen wordt vastgesteld op 15 juli 2019 en is vanaf die dag 
verkrijgbaar bij de Aruba Ports Authority N.V. 

De openbare aanbesteding vindt plaats op 26 juli 2019 om 11.00 vm op het kantoor 
van de Directeur van de Aruba Ports Authority N V. 

De LO.A. L.B, 1996 nr, 58 is op deze aanbesteding van toepassing. 

De directievoering wordt uitgevoerd door de Aruba Ports Authohty N.VVKD Consult 
De gesfanddoeningstermijn is 60 dagen. 

De inschrijver moet bij zijn inschrijving de volgende vereisten overleggen: 

1. Bewijs van inschrijving in het register van de Kamer van Koophandel; 

2. Een lijst van in te schakelen onderaannemers; 

3 Specificatie inschrijvingsom; 

4. De overige in het bestek genoemde stukken. 

SEPPA: Discurso di Minister Lampe ta yen di mentira 



“Cu si tabatin reunion SI of NO na Cas di Partido, esey 
NO ta nos asunto y cu e Minister ta sigur cu organiza- 
dornan a reuni cu prominentenan di e Partido Berde. 
Lo ta bon pa Minister Lampe bisa ta kende y na unda. 
SEPPA ta reta e minister pa bin cu prueba !! Y no ta 
prome biaha cu SEPPA ta reta gobernantenan cu ta 
bin cu e ‘slogan’ nan aki politico pa bin cu prueba !!! 
Te dia di awe y keda busca tambe,” esaki ta wordo bisa 
den un declaración ricibi for di e sindicato SEPPA. 

Nan ta bisa cu pa informacion di e Minister y pa mustr’e 
con bruha e ta, SEPPA ta informe cu loke si a pasa 
ta cu prome cu e manifiesto SEPPA y SIMAR a sinta 
elabora tur e puntonan cu a wordo treci den reunion- 
nan, pone den e manifiesto y di eynan a yega pabao 
!!!. Pa e motibo ey e reunion cu el a pidi no a bay door . 
SEPPA sa kico el a haci ora e ‘rumornan’ tabata circula 
y si despues e Ministro a wordo sentencia pa actonan 
cu el a comete, e tin cu para pa loke e ta haci. 

Minister di Enseñanza conoci pa bira ‘palabra’ y SEP- 
PA ta sigui e mandato di su miembronan ! 

SEPPA a atende diferente Independisacion di departa- 
mentonan. Den tur SEPPA a hiba discusionnan sano, 
habri y yega na acuerdonan. Nos a pasa den e situa- 
cionnan aki cu tur gobierno di cua asignatura cu e por 
ta. Na final ta laga e decision final tambe na e tra- 
hadonan, kico nan ta desea ! Esaki semper a bay di e 
forma aki!!!. 



Tin hende ta bay over den e organisacion nobo y tin cu 
no ta bay over. Esaki ta normal. 

Independisacion di DPS. 

Den e caso di Independisacion di DPS, e prome re- 
accionnan cual despues di diferente encuentro a keda 
como e unico mensahe na SEPPA tabata bon cla: Si e 
Minister kier bay e direccion aki mes, esnan den ense- 
ñansa no ta interesa pa bay su tras.!! 

Mescos cu SEPPA a tene encuentronan cu su miem- 
bronan. Tin diferente scolnan apart of hunto cu otro 
scolnan a tene nan mesun encuentronan. Esakinan 
organisa pa e propio docentenan, pa scucha Minister 
Lampe, pa wordo scucha pa nos Parlamentarionan y 
e mensahe tabata cla y raspa, NO ta bay over den e 
Stichting di Minister Lampe. A base di esaki tambe 
docentenan a entrega nan posicion na Parlamento di 
Aruba. SEPPA tur momento a sa di scucha e miem- 
bronan, a laga e miembronan dicidi kico nan kier y e 
mensahe aki a wordo manda te cu despues e decision a 
cay cu ta pone e asunto di stichting “on hold”. 

E mesun peticion cu den e Openbare Bijeenkomst na 
Parlamento ultimo cu e mayoria di esnan presente a 
haci na Minister di Enseñanza en relacion cu SPO y 
Traimerdia !!! Pone tur cos ‘on hold’. 

Palabranan cu despues ta parce cu e mesun Minister di 
Enseñansa no ta compronde, segun su declaracion den 
un entrevista, paso mester splike den placa chikito, via 
carta sino e no por pone nada ‘on hold’. 

DIAHUEBS den oranan di mainta, a sosode un caso 
serio di hinkamento den K.I.A. un of mas preso kier a 
mata un preso yama Jason Mathilda E guardianan di 
K.I.A. a haya nan ta actua hopi liher p’asina pa evita 
cu preso(nan) ta mata un otro preso. 

Jason Mathilde ta un conoci di husticia y a yega di 
wordo condena den pasado pa un caso di asesinato. 
Por bisa cu Jason M. sigur no ta un persona desconoci 
den e Instituto Coreccional tampoco. 

Diahuebs mainta Jason M. a reuni cu su abogado den 
e area unda presonan ta ricibi bishita y pa mas o me- 
nos 10’or y 45 na momento cu e tabata canando pa bay 
bek su afdeling, e ta bin topa cu un otro preso,cu por 
bisa ta su enemigo number 1, kende ta Stephen M. 

WRONG PLACE WRONG TIME 

Stephen M. tabata den compania di dos otro preso, 
Miguel S. y Luis Flores M. Mesora a start un prob- 
lema, den cual Stephen muy probablemente lo kier a 
paga Jason bek p’e daño y dolor cu el a causa Stephen 
y su famia basta aña pasa, dor di a asesina su tata 
cruelmente. 

Stephen a actua hopi liher, prome cu mas guardia 
por a yega pa stop nan. Jason M. a keda severamente 
maltrata y hinca,. 

Jason Mathilda a wordo hinca cu un obheto skerpi, a 


ser bisa altura na di su orea, e detenido herida a keda 
benta riba vloer den un baño di sanger. 

Despues cu Jason M. a keda seriamente herida, cuida- 
dornan di preso mesora a pidi pa presencia di ambulance 
cu maximo urgencia, debi cu e no tabata na tino mas. 
Den un estado hopi critico Jason M. a wordo transpor- 
ta cu urgencia pa Hospital, unda ta teme pa su bida. 
Jason M. ta deteni pa atraco, el a wordo deteni algun 
siman pasa, den oranan di madruga, durante un en- 
trada hudicial. 

PAKICO STEPHEN TA SU ENEMIGO? 

Jason Mathilda a asesina tata di Stephen M basta aña 
atras, na altura di Ban Ban Cafe situa na Playa Pabou. 
Dia 4 di juli 4 ultimo, despues di hopi aña Stephen M. 
a bin topa cara cara cu e asesino di su tata dfm. 
Autoridadnan concerni a wordo notifica,pa mesora 
cuminsa cu un investigacion. Segun nos tin entendi 
K.I.A ta manera un “ticking time bomb”, rand rand. 

Cuidadornan di preso mes ta nervioso, debi na tanto 
preso cu tin cera. Dor di fayonan serio algun siman 
atras cu a laga preso robes liber, nan ta masha cau- 
teloso pa no comete e mesun erornan un biaha mas. 
Algo cu sigur no a cay den bon tera den pueblo. 

Pues awor ni maske un preso comporte bon y lesa bij- 
bel henter dia, nan lo pensa dos biaha bon, prome laga 
preso sali prome cu ora. 

Entrenador Certifica di Finansa di Lead2Success, sr. Francis Groeneveldt: 

Un abismo a wordo crea y awor 
hendenan mester guia y ayudo pa sali afo 



‘FALTA di educacion financiero’ hunto cu un deteri- 
oro financiero cu a tuma algun aña di aumento drastico 
den costo di bida y poco aumento di salario, a trece un 
estilo di bida unda awe, debe a basicamente bira algo 
structural. 

Hopi cuidadano ta presta placa pa por keda riba awa y 
ta presta placa pa paga debe”. Esaki, segun Entrena- 
dor Certifica di Finansa di Lead2Success, sr. Francis 
Groeneveldt 

“E problema ta cu un ‘comportacion’ eroneo a crea raiz, 
el a tuma su forma y a literalmente bira un fortalesa. 
Esaki ta un abismo crea cu hendenan awor, mester 
wordo guia con pa sali for di dje, si nan ta desea di mira 
un futuro financiero sano pa nan mes y nan famia. Y e 
ultimo aki, ta posibel,” sr. Francis Groeneveldt ta bisa. 
“Loke nos a tuma nota, ta cu hopi hende no solamente 
tin debe, pero nan tin’e di un manera caotico y structur- 
al. Nan debe varios instancia of persona. Un combina- 
cion di banco, tienda y miembronan di famia of amigo. 
Y esaki tur hunto, a bira un montaña riba nan. Y dor 
cu el a bira un montaña, nan no sa unda pa cuminsa 
— mey-mey di ta coriendo un carera mensual pa cubri 
necesidadnan basico, y emergencianan cu ta aparece 


durante luna, — pa por cuminsa na sana nan situacion 
negativo di debe. Pa sana esaki, sali for di dje y inicia e 
construccion di un futuro financiero sano, n’e punto aki, 
hendenan mester di guia y ayudo.” 

“Pa falta di guia, tin hende cu ta te hasta tuma riesgo- 
nan cu nan ta considera chikito, manera crea un otro 
debe cu un termino mas largo, pa soluciona uno cu ta 
urgente, of nos sa di situacionnan unda hendenan ta 
bay riesga loke cu nan tin, pa hunga weganan di placa, 
pa un ‘posibel’ ganashi. Nan ta termina di perde mas 
placa y algun ta asta haya un adiccion na weganan di 
placa. Na fin di dia, e ta un sentimento di ta carga, y 
nan mester di guia y educacion, pa trece e ordo bek.” 
“Nos a biba esaki, nos a mir’e rond di nos y nos a opta 
pa bay afo - den e caso aki, nos a bay Merca - y in- 
verti pa por adkeri e conocemento necesario pa sa con 
ta trata cu e situacion alarmante aki, cu awe nos hen- 
denan ta biba aden. Liderazgo ta trata di permiti laga 
nos mes wordo educa, p’esnan cu a bay nos dilanti, cu a 
vence y ta reinando riba e teritorio. Pa por haci esaki, 
nos mester rindi nos mes, na un curiculo cu ta prueba 
di ta exitoso y sacrifica nos mes na un periodo rigido,” 
Francis Groeneveldt ta splica. » 

“Den cuadro di esaki, Lead2Success a pone un programa 
den otro di 8 les, unda e cursista ta haya instruccion y 
strategia puntual cu ta saca nan for di un bida di debe. 
E t’e mihor inversion cu por wordo haci den bida di un 
ciudadano cu debe, pasobra e ta trece un cambio den su 
bida. E curiculo aki, lo transforma su bida y bida di su 
famia, pa semper. E ta un inversion den un cambio di 
‘comportacion,’ y una bez adkeri y bira doño di dje, ta 
automaticamente transferibel na tur cu cay bou di su 
conseheria — su yiunan, sea biologico of no, su famia, su 
ekipo, o sea, su influencia ta sin limite y e ta inmidibel. 
“Aki nos ta papia di re-educa un nacion, pasobra ‘com- 
portacion’ ta hereditario. Pero nos por inicia cambio di 
‘comportacion,’ y nos futuro generacionnan lo hereda 
‘comportacionnan’ edificante y constuctivo. Y asina bo 
ta cuminsa cambia un nacion,” Groeneveldt ta bisa. 

CORPORATE SOCIAL RESPONSIBILITY 

“Awor, no ta tur ora un 
ciudadano cu debe por 
inverti den su mes, esa- 
ki ta unda companianan 
mester sa di haci un dife- 
rencia den e maneho a 
nivel gubernamental di 
nos pais den e parti di 
responsabilidad social 
como compania, na Ingles 
referi como, Corporate So- 
cial Responsibility (CSR). 
Recientemente, nos por 
a mira cu Nature’s Dis- 
count Nutrition Center, 


den cuadro di nan vision pa biba un bida saludabel y 
natural, a cuminsa den cas cu nan propio ekipo, dor di 
provee nan ekipo un lectura pa mehora comportacion 
financiero,” Groeneveldt ta señala. 

“Den cuadro di Nature’s Discount Nutrition Center su 
vision pa biba un bida saludabel, natural y bon balan- 
sa, esaki ta algo cu nos lo kier pa refleha riba nos propio 
ekipo tambe. Un reto cu hopi hende na Aruba ta biba 
cun’e t’e parti di sa maneha nan finanza. Unabez, nos 
cuminsa maneha esaki, e ta trece ordo, trankilidad y 
paz den nos bida. Nos como Nature’s Discount Nutri- 
tion Center, ta desea di yuda trece e trankilidad aki den 
bida di nos empleadonan, cu na mes momento, tambe 
ta refleha den nan prestacion,” sra. Iriana Werleman, 
di Nature’s Discount Nutrition Center a bisa. “E team 
a gusta e lectura, e entrenador, sr. Francis Groeveveldt 
a trece e material dilanti di manera hopi claro, com- 
prendibel y hasta e tabata manera un ‘eye-opener’ pa 
hopi di nan,” Werleman a bisa. 

“CSR ta un termino amplio uza pa describi un compan- 
ia su esfuersonan pa mehora sociedad. Mirando e hecho 
cu mayoria ciudadano ta biba cu e tipo di ‘comporta- 
cion’ hereditario aki cu por continua pa añanan largo 
mas nos dilanti — y cu ta responsabel p’e top 3 influen- 
cianan mas negativo den un sociedad cu ta, depresion, 
divorcio y separacion di famia — y ta cana drenta un 
organisacion hunto cu e empleado resultando den po- 
sibel a.o. y falta di nivel halto di produccion — e grupo 
di cuidadano den e organisacion, t’e miho caminda pa 
cuminsa e organisacion su 

CSR. Riba e aspecto di ROI — Return On Investment, e 
compania su buelta di inversion, pa cu nivel di produc- 
cion y lealdad, lo mira su aumento. Den termino di ne- 
goshi bisa, e lo tin su situacion, win-win pa ambos par- 
tido, como tambe nos pais y su futuro generacionnan,” 
Groeneveldt ta subraya. 

Den cuadro di esaki Lead2Success lo bay tin un anochi 
di introduccion pa su di tres curso di Financial Free- 
dom dia 23 di juli, 2019. Curso mes lo cuminsa dia 6 
di augustus 2019. E anochi di introduccion ta comple- 
tamente gratis y lo tuma lugar den sala di Hope Civ- 
ic Center — situa riba di dos piso di Wendy’s Aruba/ 
Cinnabon pa Playa, for di 7:00 te cu pa 8:30 di anochi. 
Ta rekeri pa registra pa asiento via nan pagina di web 
www.lead2success.net of yama 593-4543. 

65 Aña di Imeldahof ta ser celebra dia 24 y 25 
augustus cu 7 Nos Feria' pa recauda fondo 



DURANTE e rueda di prensa 
cu a ser yama dor di e organizador 
di “Nos Feria” a relata kico tur lo 
tuma lugar dia 24 y 25 augustus 
2019 como tambe e motibo di esaki 
tambe. 

Den e caso aki Natalia Hernandez, 
Directora di Imeldahof a duna di 
conoce lo siguiente: “Nos di Imelda- 
hof ta celebrando 65 aña y nos de- 
seo ta pa restaura ‘Cas Irene’ cu ta 
den un situacion basta delicado y 
p’e motibo ey a planifica un evento 
destina completamente na famia 
cu nos a yama ‘Nos Feria’. 

Esaki nos ta organizando esaki 
hunto cu Fundacion CEO 58 y Fun- 
dacion Imeldahof. Nos a prepara y 
programa un fin di siman divertido 
pa henter e famia y specialmente e 
muchanan. 

Un evento cu tin un solo meta su 
tras, esaki ta pa recauda fondo y 
alabez celebra Imeldahof su di 65 
aña di exsistencia.” 

Tambe a hiba palabra Conrad Or- 
man di Fundacion CEO 58 y el a 
señala: “Nos mision y vision pa cu 
e evento menciona ta pa recauda 
fondo, tambe el a bisa cu hunto cu 
Gabrielle Ras a sera cabez pa uni 
forza pa crea Nos Feria riba e fecha 
ya menciona. 

Aki tambe nan a extende e invita- 
cion pa henter e comunidad di nos 
pais ta parti directo di e evento fa- 
miliar. Sin lubida di ta agradecido 


na Fundacion Isa di New Jersey 
cu tambe ta forma parti di e evento 
aki. 

For di e prome cu Mick Geis, Direc- 
tor di Fundacion ISA, New Jersey 
a bishita Imeldahof nunca a lubida 
nan. 

“Nos Feria” ta diasabra 24 y dia- 
domingo 25 augustus 2019, dos (2) 
dia completo pa nos muchanan por 
recrea den un ambiente familiar 
den e feria cu lo tuma lugar den 
cura di Imeldahof. Loke a resalta 
hopi ta cu, tur material cu nan lo 
usa ta bin di e ‘nucleon recyclable’ 
y cu por sigui recycla esaki. 

Lo tin varios wega cu famia por 
participa na djie hunto cu e chiki- 
tinnan di cas. Tambe lo tin un ‘open 
house’ den Cas Irene cimi tambe e 
feria lo conta c’un “Farmers Mar- 
ket” esaki lo ta un area di benta di 
entre otro arte. 

Pa esnan cu ta desea di ta parti di 


e grandioso “Nos Feria” por tuma 
contacto cu Gabrielle Ras na 566 
0108 pa mas informacion. 

Pa Conrad y Gabriélle Ras a splica 
tambe cu nan ta habri p’esnan cu 
ta desea di haci un donacion di cu- 
alkier indule, e por ta placa como 
tambe dona paña cu ta den bon es- 
tado y cu por ser re-bendi, articulo- 
nan (entre otro co’i hunga) pa mu- 
cha di tur edad cu por ser re-usa 
den “Nos Feria” ta mas cu bon bini. 
Nan a gradici tur hende cu ya caba 
di un forma of otro por medio di nan 
gesto, ya caba ta contribuyendo n’e 
fin di siman di “Nos Feria”. 

Natalia Hernandez y Jennire 
Bovea, ambos di Imeldahof a mus- 
tra cu hopi emocion cu e evento aki 
ya caba nan ta sinti’e cu e lo ta un 
exito grandi pa “Fundacion Imelda- 
hof’. Nos Feria lo percura pa ambos 
dia ta un memorabel, un evento pa 
henter e famia disfruta y comparti, 
un evento cu nos muchanan lo di- 
verti inmensamente.” 

Anna Sophia Keuning a gradua di 
Facultad di Ley na Universidad di Aruba 

DIAHUEBS 4 di juli 
2019 a gradua di Fac- 
ultad di Ley na Uni- 
versidad di Aruba sra. 

Anna Sophia Keuning. 

E1 a gradua defendien- 
do su tesis titula: ‘Het 
rechtsmiddel verzet 
in Aruba: bestaat 
die feitelijke instan- 
tie (in de toekomst) 
nog wel?’ 

Comision di examen a 
consisti di e miembro- 
nan: Prof E. Stamhuis/ 
i.p.v. C.J.M. Bollen 
p/a Universiteit van 
Aruba, mr. dr. R. Bon- 
nevalle-Kok p/a Uni- 
versiteit van Aruba y 
mr. S. Verheijen. 

Universidad di Aruba 
y AWEMainta ta fe- 
licita sra. Anna Sophia 
Keuning cu su logro y 
ta desee tur clase di 
éxito pa futuro. 



Orario di 
biblioteca 
den vakantie 
grandi 


BIBLIOTECA ta adapta su orario pa vakantie grandi en- 
trante dialuna awor. Biblioteca no ta cera. Den vakantie grandi 
Biblioteca na Oranjestad ta habri 5 dia pa siman non-stop di 8or 
pa 5or y tambe diarazon anochi te 7or. 

Pa bishitantenan di Biblioteca San Nicolas, biblioteca ta habri 5 
dia. Di dialuna pa diabierna di 8or pa 5or. Diamars anochi bib- 
lioteca ta habri te 7or. 

Pa tur miembro di biblioteca cu tin buki na cas basta dia caba, 
Biblioteca ta habri diadomingo awor di llor di mainta te 8or di 
anochi. Un y tur ta bon bini. 

Despues di a bay cu e titulo di Division Uno 

Porto Caravel ta cla pa competi den Division Honor 


E campeonato di Division 
Uno 2018/2019 a yega su fi- 
nal, unda cu e team di SV In- 
dependiente Porto Caravel a 
sali campeon y a subi pa Divi- 
sion Honor. 

Joshua Kirchner di SV In- 
dependiente Porto Caravel 
ta e MVP di Division Uno 
y Arubaanse Voetbal Bond 
(AVB) ta orguyoso cu e resul- 
tado di e campeonato. 

Pa SV Independiente Porto 
Caravel di a gana e campe- 
onato di Division Uno y subi 
pa Division Honor tabata un 
logro hopi grandi. Nan a pre- 
para basta largo, asina Ivan 
David Puriel, coach di SV In- 
dependiente Porto Caravel, a 
indica. E campeonato aki ta- 
bata uno largo y a prepara ful 
p’e campeonato aki. 

A train dos pa tres biaha pa 
siman y simplemente e pre- 
paracion lo sigui. Awor nan 
lo bay un vakantie chikito, 
pero despues e preparacion lo 
sigui mas duro. Nan deseo ta 
pa logra gana Copa Betico un 
biaha mas, pero tambe ta bay 
p’e clasificacion di play-off. 

SV Independiente Porto Car- 
avel ta un team forma pa hun- 
gadornan di Porto cu a join 
Caravel y hunto nan a subi pa 
Division Honor. Caravel tin 
basta aña di no a forma parti 
di Division Honor y awo t’ey 
bek. 

TETEMA Remix lo habri frontera Musical 

"Papiamento lo resona un 
bes mas mundialmente" 


DI januari nos artista nacional 
Jeon conhuntamente cu su Produc- 
tor Personal di Videografia Edward 
Silberie a biaha pa Dubai caminda 
diferente artista y musico cu ta re- 
saltando internacionalmente a par- 
ticipa den un siman den un conven- 
cion di proyecto y tayernan diverso. 

Den e siman aki Jeon a crea un bon 
relacion cu artistanan caminda 
awe a habri otro oportunidadnan 
cu nos yiu di tera pronto lo estrena. 
Un di e artistanan cu su amistad a 
keda crece cu transcurso di tempo 
ta Mohombi. 

“Mohombi ta un artista multi- 
platinum cu no ta desconoci den e 
mundo musical na Africa y Inter- 
nacional.” 



No mucho tempo pasa Mohombi a 
aserca Jeon pa un tremendo colab- 
oracion musical cu e cancion titula 
TETEMA el a menciona “I want 
Jeon on this Track!” cu e cancion 
aki nos ta premira cu e lo habri 
oportunidadnan grandi pa nos ar- 
tista nacional caminda Papiamen- 
to, un bes mas lo resona mundial- 
mente. 

“Intencion di e remix di TETEMA 
ta pa habri frontera musical di 
America Latino y Africa pa World- 
wide.” 

Ta oficial y confirma. Ayera 5 di 
july 2019 e cancion original cu ac- 
tualmente tin mas di 20 miyon 
views riba youtube “TETEMA” su 


Remix a wordo lansa. E artistanan 
cu ta colaborando den e Remix aki 
cu Jeon ta e.o. Pitbull, Mohombi, 
Rayvanny y Diamond Platnumz. 
“Nos artista nacional ta colabo- 
rando cu 4 Artista explosivo Inter- 
nacional”. “Jeon ta trahando riba 
diferente proyecto grandi”. 
Preparacionnan ta grandi pa locual 
ta na caminda den Jeon su carera 
musical. Y den su rednan social 
continuamente por mira con e ta 
expresa su gratitud y reconocimen- 
to pa tur esnan cu ta dune sosten y 
cu continuamente ta apoy’e. 

Un di su deseonan ta pa inspira nos 
muchanan pa nunca stop di soña, 
cu por medio di su 


exito nan por mira nada no ta im- 
posibel si bo duna di bo mes hen- 
teramente pa 
logr’e. 

Ademas di colabora cu diferente 
artista internacional manera 
J.Balvin y Nicky 

Jam. Recientemente e cancion tit- 

ula: Pa’lante featuring Alex Sensa- 

tion, Anitta y Luis 

Fonse a wordo lansa. Awor REMIX 

di TETEMA. Y hopi mas ta na ca- 

minda. 

Nos ta den gran espectativa pa mira 
nos yiu di tera Jeon sigui crece den 
e tereno 

musical, y cu e continua cu tur su 
metanan exitosamente. 

Den e luna aki, Cosecha ta colabora 
cu artista international di Tie Dye 


DEN luna di juli Cosecha lo colabora cu artista inter- 
nacional di Tie Dye, Oscar Tadeo. Oscar ta un artista 
cu a specialisa su mes den e disciplina di Tie Dye, dus 
di tiña. Oscar ta usa exclusivamente tiña natural cu e 
mes ta traha. 

Den juli e lo ta bat tin dos workshops creativo di Tie 
Dye cu ta tuma lugar na Cosecha. E prome ta unda 
participantenan ta siña con ta tie dye t-shirts. 

E di dos workshop ta uno unda lo siña con ta tie dye 
un shimis of camisa manga largo y cu capuchon. 

E great di e Tie Dye workshops ta cu na final bo tin un 
piesa di paña nobo y cu bo mes a embeyece cu tiña. 

P’e workshops na Cosecha lo usa e tiña di Indigo. E 
tiña ta di un color blau y e ta wordo extrai di mata. 
Antes e tiña di Indigo tabata wordo usa masalmente, 
pasobra hendenan tabata usa mas hopi posibel recur- 
so natural. 

A1 momento Oscar Tadeo ta duna workshops, pero 
tambe ta un Fashion Designer cu coleccion di paña 
traha cu e.o. tiña di Indigo. 

E prome workshop Tie Dye bo T-shirt ta tuma lugar 
diasabra 27 di juli, parti mainta, di 10.00 am — 01.00 
pm. Edad pa por participa ta 8 aña bay’riba. 

E di dos workshop Tie Dye bo shimis of camisa manga 
largo cu capuchon tambe ta tuma lugar diasabra 27 di 
juli, parti atardi, di 02.00 pm - 05.00 pm. Edad pa por 
participa ta 16 aña bay’riba. 

Tur dos workshop ta tuma lugar den e Centro Creati- 
vo di Cosecha na San Nicolas. 

Inscripcion ta necesario y esaki ta tuma lugar na Co- 
secha San Nicolas of na Cosecha Oranjestad. 

Pa mas informacion por tuma contacto cu Cosecha San 
Nicolas na telefon 587-8708 of Cosecha Oranjestad na 
telefon 587-8709. Tambe por manda un email na cose- 

chaworkshop@gmail.com 

Pa mas informacion pa cu Cosecha, por bishita e Face- 
book page di Cosecha: www.facebook.com /Aruba-Cosecha 

Plcm vacacional deportivo Ban Move Camp 2019 



PA REGISTR A SUBI 

undo tohoyoi 

facebook ibisa aruba no e formuli 

dlgitol 

UNDA POR PASA PAGA 

IBISA NA PLA YAY/OF 

SPORT CENTRUM SAN NICOLAS/lBISA SN 


BAN MOVE CAMP 


IBiSA 

Instituto Biba Saludabel y Activo 


y recreacion ar t 


IBISA y Aruba Sport Unie (ASU) ta organisa e cam- 
pamento deportivo pa muchanan di edad di 6 pa 14 
aña. 

Ban Move Camp tin e meta pa duna e muchanan e 
oportunidad pa cera conoci cu diferente disciplina de- 
portivo. 

E campamento tin un duracion di 3 siman for di 8’or 
di mainta pa 12’or di merdia y e ta wordo reparti den 
3 diferente districto. 

E prome siman ta na Sta. Cruz di 8 pa 12 di juli, di dos 
siman ta na San Nicolas di 15 pa 19 di juli y ta finalisa 
na Noord di dia 22 pa 26 di juli. 

Cada campamento tin un capacidad limita pa partic- 
ipa. Tur inscripcion ta den forma digital y por haya e 


link riba e facebook di IBiSA Aruba. 

E inscripcion ta wordo haci individualmente pa mucha 
y tambe pa localidad. E pago ta wordo haci na Sport 
Centrum San Nicolas (IBiSA SN) di 8’or mainta pa 
12:30 di merdia y 2’or di tardi pa 4:30 di atardi of na 
IBiSA na Playa 8’or di mainta pa 12’or di merdia y l’or 
di tardi pa 3:30 di atardi. 

Mirando cu cantidad pa cada campamento ta limita e 
confirmacion di participacion ta na momento di a haci 
e pago. Ta hopi importante pa trece un copia di e carchi 
di AZV di e mucha of muchanan cu ta bay participa. 
Pa mas informacion di Ban Move Camp por tuma con- 
tacto cu nos na 582 4987. 


Invitacion pa Misa pa Mucha na Parokia 
Sagrado Curason di Hesus na Savaneta 

DIADOMINGO, dia 7 di juli, manera custumber tur prome diadomingo, nos tin e siguiente 
Misa pa Mucha na Misa Sagrado Curazon di Hesus na Savaneta. 

Ta invita tur mucha cu nan mayornan pa bin resa hunto y gradici’E p’e aña escolar cu a 
termina y pidi Dios su proteccion y guia p’e temporada di vakantie. 

Logros ta saka un clabo bek contra 
Piratas y ta empata e serie final 1-1 



CAMPEONATO HEINEKEN 
fast pitch di Aruba Softball Bond 
dedica na dos baluarte Jacobo Jan- 
sen y Gilbert “Nando” Maduro a 
continua riba canchanan na Pos 
Chiquito. Play Off final ta den ful 
swing unda Logros y Piratas den 
lucha pa e titulo maximo di Aru- 
ba den un serie di 5 wega. Den e 
promer wega Piratas a sa di dero- 
ta Logros pa pika ariba 1-0 den e 
serie. Logros sinembargo a bin di- 
cidico den e di dos wega diahuebs 
ultimo pa asina derota Piratas y 
empata e serie 1-1. Logros a score 4 
careda den cabes di promer inning 
pero mesora Piratas a reaciona cu 
5 careda. Den cabes di 3 inning 
Logros ta acapara 2 careda mas y 
uno mas den di 4. 

Piratas den bom di 4 ta anota 1 
careda pa haci e wega 7-6. Den 
cabes di 5 entrada Logros ta ex- 
polta cu diferente batazonan ayu- 
da pa errornan klave y ta anota 
12 careda pa sigura su victoria di 
19-8 y asina ta empata e serie 1-1. 
Logros como ekipo a bay di 32-16 
pa un averahe di 500 mientras Pi- 
ratas a bay di 25-11 pa un averahe 


di 440. Boxscore final Logros 19 
careda, 17 hit, 4 error y ta laga 7 
coredor na base. Piratas 8 careda, 
11 hit, 8 error cual ta demaciado y 
ta laga 3 coredor den circulacion. 
Mihor bateadornan pa Logros ta 
Rachi Berry di 4-4 cu 1 doblete, 
Edgar Bautista aportando na su 
propio causa di 5-2 cu un doblete 
mas 4 careda impuha, Genaro Gi- 
rigorie ta bay di 4-3 incluyendo 
un doblete, Elvin de La Cruz 4-2 
cu 2 careda anota mas 3 impuha y 
un doblete, Miliciadis German di 
3-2. Pa Piratas a destaca na plato 
Jonathan Barry , Whascar Perez 


y Oneal Smith Taveras tur di 2-1, 
Dimas Santos 1-1, Leyvis Gonza- 
lez di 3-3 incluyendo un doblete y 
Ever Vivanco 3-2. Genaro Girigo- 
rie ta habri ta enfrenta 5 bateador 
lansando 10 bola y 10 strike permi- 
tiendo 5 careda tras di 3 hit y ta 
wordo releva den promer inning pa 
Edgar Bautista. Edgar ta bay 5 in- 
ning lansando 20 bola, 48 strike pa 
un total di 68 lansamento tras di 
8 hit y ta permiti 3 careda di cual 
2 ta limpi pa asina seya e victoria 
riba su nomber. William Benitez ta 
bay cas cu e derota riba su nomber 
permitiendo 15 careda di cual 4 ta 
limpi. Guillermo Montiel ta releva 
y ta enfrenta 6 bateador pa final- 
mente Richard Marrero subi mon- 
ticulo pa saca ultimo out. Wega- 
nan ta continua na Pos Chiquito. 
Dialuan 715pm Royal Power vs 
Celebrities y pa 9pm Jay’s Tire vs 
Spuiters. Diamars 9 di Juli 7:15pm 
Game # 4 di Playoff A-Klas Logros 
vs Piratas y pa 9pm Macuarima vs 
Celebrities. Tur weganan ta na Pos 
Chiquito. Waak pa bo tey!! 

Ainda wes tin ku aprobá 

OM ta hasiendo areglo ku famia 
Grynsztein pa labamentu di plaka 


WILLEMSTAD. Den e sekshon finansiero di De 
Telegraaf e dianan aki a sali e ultimo kapitulo dje se- 
rie di relato di un kaso di labamentu di plaka multi-bi- 
onario di por lo menos 332 mion dóler via e pakusnan 
di famia Grynsztein na Korsou i na Ulanda i posible- 
mente na Aruba i Sint Maarten tambe kaminda nan 
tabatin sukursal. 

Outor dje relato di labamentu di sentenares di miones 
di dóler ta e periodista Bart Most kende a investigá 
e ramifikashonnan i kon e organisashon a hinka un 
sistema den otro kaminda bou dje kapa di ta swaip 
tarheta di kredito di venezolanonan ku tabata bin lan- 
ta nan kuota di dóler, tabata laba miones i miones di 
dóler via nan sede na Amsterdam. 

Tur hende ta kórda kon na aña 2015 polis a tira in- 
val pisá den e pakus dje famia den Madurostraat na 
Punda i a arestá hasta tata dje famia pero ku a lag’é 
bai despues pasobra su salu no a pérmiti pa e ta será. 
Bart Most a raportá e siman aki ku abogadonan dje 
famia a sera un dil ku hustisia kaminda Ministerio 
Publiko lo pidi menos kastigu pa e kulpabelnan bas- 
ta nan konta e fiskalnan presis kon e negoshi tabata 
hinká den otro. 

Famia Grynsztein ta un famia hudiw ku por konsid- 
erá komo un famia ku rais ku ta bai bék hopi desenas 
di aña na Kórsou. Ta foi tempu ku tabatin barku di 
turista merikano manera Santa Rosa i Santa Maria 
tabata bishita haf di Kórsou ku turista merikano ku 
plaka, benta tabata bai bon. 

Tabata den tempu di gloria di firmanan manera 
Spritzer & Fuhrmann i otronan ku a floresé e époka ei. 
Tabatin tienda di produktonan di kalidat ekselente ku 
turista tabata kumpra. Awendia tur esei a keda rem- 
plasá pa merkansia barata manera flanél ku nomber 
di nos isla i ta dominá pa komersiantenan indio hindu. 
Na aña 2007 e merkado venezolano a basha den otro 


danki na e diktadura ku Hugo Chávez a introdusi na 
Venezuela i ku a kontinua bou di Nicolas Maduro. 

Tur venezolano tabatin derecho riba tantu mil dóler pa 
aña i nan tabata bin Kórsou ku nan tarheta di banko 
venezolano pa lanta dóler. 

Hasta supermarket chines tabata swaip e karchinan 
pa nan haña dóler pasobra Bolivar mes no bal nada. 
Nan tabata para den fila den e tienda dje famia Gryn- 
sztein i tabata haña un faktura ku ta remedi of linge- 
rie nan a kumpra pasobra ora nan yega Caracas mili- 
tarnan tabata kontrolá e fakturanan. 

Denter di algun aña e volumen di plaka ku venezola- 
nonan a swaip den e pakusnan di Grynsztein a yega 
ne suma di 322 mion dóler i bendementu di paña ku 
oloshi hapones a bira negoshi di segunda mano paso- 
bra e negoshi mes tabata pa swaip tarheta riba kual 
nan tabata gana bon komishon. 

Nan a habri un kuenta na ING Bank ku tin manera 
un atrakshon pa e tipo di negoshinan dudoso aki mi- 
rando kuantu biaha a yega di but e banko na varios 
parti di mundu. 

E pakus na Kórsou tabata haña su mashinnan ATM 
for di Ulanda i tabata registrá na un tienda na Cruqui- 
uskade na Amsterdam. 

Wells Fargo a atverti ING Bank pa e kantidat sos- 
pechoso di swaip i dado momento a kibra kontrat ku e 
famia na 2015. 

Despues a arestá varios miembro di famia Grijnstein 
pero ING a hasi un areglo ku Hustisia pagando un 
kompensashon di 775 mion euro. 

‘To make a long story short’, Ministerio Publiko a in- 
diká kue areglo ku nan a hasi ku e famia tin ku keda 
aproba pa wes ainda pero e ta basá riba e prinsipio 
ku ta preferibel sera un kaso i ranka bon plaka for di 
e akusadonan ku laga e kaso sigi lastra hopi aña den 
korte. 

Segun wes di kasoncm fiskal 

No por deskontá bonus for di ganashi 
pa paga menos Winstbelasting 



WILLEMSTAD. Un sóm relativamente simpel wes 
a hasi resientemente den un kaso kaminda e suma to- 
tal ku tabatin menshoná riba verzamel loonstaat no 
tabata kuadra ku e montante ku un bufete di abogado 
a paga un di su sosionan na bonus. 

E abogado ta den servisio dje bufete komo BV, o sea, 
su kompania ta traha pa e bufete loke ta un práktika 
normal. Más haltu e total di verzamel loonstaat ta, 
mas Loonbelasting e bufete mester retené i paga na 
belasting. 

Den e kaso aki e abogado a bai korte kontra Inspektor 
di Belasting pa dedusi e bonus for di e salarionan total 
pa paga menos belasting. 

E Winstbelasting rónt di kual e pleito ta drai ta riba 
aña 2012 pa un total di NAf 42.623 plus un but di NAf 
6.393 (15%). 

Despues belasting a bolbe kobra e abogado un suma 
adishonnal di 82.500 florin na Winstbelasting plus un 
but di NAf 12.375 (15%). 

Ounke ku e abogado a protestá, Inspektor a mantene 
e montantenan di belasting i but. 

Den e kaso aki e BV ta den servisio dje bufete di abo- 


gado i e señora abogado ta uniko akshonista den e BV. 
Komo BV e ta sosio den e bufete di abogado. 

0 sea e BV ta kobra salario i ta pártisipá den parti- 
mentu di ganashi. 

Den e kaso aki e BV a haña 209.641 florin di salario 
plus un bonus di 170.614 florin ku e abogado a pidi pa 
baha for di e Winstbelasting. 

Na momento di tuma un desishon ken tin rason, e 
abogado of Inspektor, lei ta dikta ku si tin duda den 
e argumentonan dje abogado e ta den desbentaha di 
antemano. 

Si e abogado a pone e suma di Bonus huntu ku su sala- 
rio lo no tabatin problema pasobra lo a kobra Loonbe- 
lasting riba esaki plus un tiki but i e kaso lo a kaba. 
Sinembargo e abogado no por a proba ku ela paga 
Loonbelasting riba e bonus i esei a pone ku e Winstb- 
elasting adishonal ku Inspektor a kobra a keda kon- 
firmá i e abogado mester paga un but di 
NAf 6.393 pasobra e no a paga winstbelasting na tem- 
pu. 

Pa lei e but por ta hasta 10.000 florin i e but ku Ins- 
pektor a imponé ta keda den e kuadro di loke e por a 
kobra. 

Eks studiantenan ku tin ku paga DUO 

ta lomba kontra muraya 


WILLEMSTAD. Eks Studiantenan ku debe DUO (ESKD- 
DUO) tin un problema bastante komun ya ku nan tin ku 
paga nan debe bek na e instituto Hulandes DUO (Dienst 
Uitvoering Onderwijs) . 

Ta trata di e sistema di kobransa ku DUO (Dienst Uitvoer- 
ing Onderwijs) ta implementa riba nos. 

Manera ta konosi DUO ta re-kalkula loke e éks studiante 
por paga i ta baha e montante ku e éks-studiante tin ku 
paga, despues ku esaki hasi su petishon ora e no por paga 
e montante original ku DUO a stipula. 

E problematika ta ku aktualmente DUO no ta teniendo 
konsiderashon of miho bisa nan no ta implementando e 
poder di pago mas, ku konsekuensia ku e montante ku nan 
ta kobra final di luna ta praktikamente impagabel. 

Nan ta papiando di montantenan di entre 500 pa 1000 
EURO pa luna ku ta suma entre 1000 pa 2000 florin pa 
luna, si no ta mas loke no ta laga espasio pa gatunan men- 
sual manera hypotek i fiansa. 

Tur esaki ta pone ku e eks-studiante ku ke paga su debe, 
ta bin hañe den man di deurwaarder ku ta pone beslag 
riba su salario/propiedad ku ela lucha duru pa atkeri i ku 
ta hinke den un situashon bastante difisil pe sobrebibi i 


mantene su famia huntu. 

Den pasado tabatin intento pa juda e éks studiantenan ku 
su fundashon ku e meta pa suavisa e manera di kobransa 
i drecha e komunikashon entre e eks-studiante ku DUO. 
Pero lamentablemente hoy dia esaki a bin kaba na aros i 
koko. 

E preokupashon ku nan tin aktualmente ta ku na momen- 
to ku aserka e aktual minister ku e problema di DUO e 
ta dirigibu na un di su kolaboradornan nan ku ta pidi pa 
bolbe jena e petishon di draagkracht di nobo. 

Nan no ke esei komo solushon pero un solushon durade- 
ro kaminda minister Alcala Walle lo tin ku bolbe aserka 
DUO pa implementa un manera di kobransa ku ta kuadra 
ku nos situashon bida aki na Korsou. 

ESKDDUO sa ku tin hopi eks-studiante ta kana ront ku 
e problema aki, pero no tin e kurashi of disponibilidad pa 
bin dilanti i buska solushon pa e problema aki. 

Nan ke forma un bloke pa hala minister di enseñansa su 
atenshon i pa e atende i bini ku un solushon duradero. 
Nan proksimo paso ta pa forma un lista ku ta bai huntu ku 
un karta pe minister di enseñansa sra. Alcala Walle. 


Parlamentario di PAR ke 
sa ki ta para di edifisionan 
di Kórsou na Den Haag 

WILLEMSTAD. Den un karta pa minister Zita Leito, e 
parlamentario Pauleta di PAR ta hasi pregunta tokante 
dos edifisio ku Korsou tin na Den Haag kaminda minister 
plenipotensiario i su personal ta funshona. E parlamen- 
tario ta haña ku ta importante pa restourá e daño ku a 
kousa ne kasnan na momento ku a muda Kas di Kórsou 
pa Prinsegracht. Histórikamente Antillenhuis for di aña 
1956 i Kas di Kórsou na aña 2010 a keda establesé den e 
edifisionan na Badhuisweg i Wagenaarsweg. Pa malisia i 
mal maneho a saka kas di Kórsou for di e lokalidatnan aki 
i muda Kas di Kórsou pa un edifisio defisiente na Prinseg- 
racht. E tres edifisionan (Badhuisweg i Wagenaarsweg) a 
keda poné na benta, bou di nan balor real. 

Durante e reunion di 26 di séptémber 2017 Parlamento 
di Kórsou a para e benta di e edifisionan ariba menshoná. 
Esaki a resultá den un kaso den Korte, ku pais Kórsou a 


gana. Korte tambe a konstatá ku e benta tabata kontra di 
lei i a ordená ku e kontrato wórdu eliminá. 

Kórsou mester keda konsiente ku awe nos lo por tabatin 
gastunan enorme, pérdida di un montante di mas ku 4 
mion i tambe pérdida di 3 edifisio pa motibu di mal mane- 
ho di pasado. Pauletta tabata na Ulanda e dianan aki i a 
bishitá e edifisionan na Badhuisweg i Wagenaarsweg. Tur 
3 edifisio awor aki tin ‘antikraak’, pa evitá ku e edifisionan 
aki ta keda distrui. Sumamente importante pa komunidat 
keda informá kiko ta bai sosodé ku e tres edifisionan aki. 
I tambe e edifisio na Prinsegracht den kual Kas di Kórsou 
ta ubiká aktualmente. Den kuadro di esaki suskrito tin 
algun pregunta pa Minister Jesus-Leito pasobra e ke sa 
kua ta e intenshon di Gobiérnu di Kórsou pa ku e edifision- 
an aki i si ta e intenshon pa Kas di Kórsou keda re-aloká 
pa e edifisionan na Badhuisweg i Wagenaarsweg, manera 
tabata for di aña 1956. I finalmente e parlamentario ta 
pidi e minister si e por fasilitá Parlamento di Kórsou ku 
informashon tokante e pasonan ku Gobiérnu di Kórsou a 
tuma pa mantené i kuida e edifisionan aki? 

Den kaso ku muda Kas di Kórsou pa Badhuisweg i Wage- 
naarsweg, Minister lo por indiká na Parlamento kiko lo 
sosodé ku e edifisio na Prinsegracht? 

St. Maarten a haña pérmit pa bende nan akshonnan den UTS 


PHILIPSBURG . Parlamento di Sint 
Maarten ayera a outorisá minister 
Rolando Brison kende tin e kartera di 
United Telecomunications Services pa 
bende e porshon di akshon ku gobiernu 
di Sint Maarten tin den UTS. 


Aufora 

& (Vnentat&uf, 

"Señorta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami na awa trankil, 

Pa mi bolbe haña forsa". 

Salmo: 23 


Nos ta anuncia fayecimento di 



Anselmo Simeon Tromp 

*21-04-1953 - 104-07-2019 
Acto di entiero lo wordo anuncia despues. 


Au^ra 

- °<y 

" Laga e muchanan bini serka Mi, 

No kitanan di bini, 

Pasobra reino di Dios ta pertenesé 
Na esnan manera nan" 

Mateo 19:14 


Cu inmenso tristeza na nos curazon, 
nos ta participa fayecimento di: 



D'Angelo Djoen Webb 

"DG" 

*27-01 -2004 - 104-07-2019 
Acto di entiero lo wordo anuncia despues 


URTS na Korsou a bende nan akshon- 
nan kaba. 

Ku e pérmit aki e sosio di UTS por 
bende nan 12.5% di akshon ku nan tin 
den UTS i asina evitá ku si nan tarda e 
akshonnan lo no bai nada. 


Au^ra 

^uttenat ^ottte & fénenatontf 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu inmenso tristeza na nos curazon, pero conforme cu 
boluntad di Dios, nos ta anuncia fayecimento di nos tata, casa, 
ruman, amigo stima: 



Johannes EdwardTromp 

Mihor conoci como:"Eddy" Edward Super Disco (Aduanero 42+) 

*13-02-1951 - t 29-06-2019 

Mayornan: t JohannesTromp y tColeta Tromp-Jansen. 

Na nomber di su: 

Esposa: Helena Reina RoxannaTromp-Ridderstaat 
Yiunan: 

Sharisa Samantha CarolineTromp y su pareha Djurre Vrieswijk 
y yuinan. 

Cheritza Janela DesireeTromp. 

EugeneTromp. 

Nieto y Nietanan: 

Ricky Hernandez, Shantee Hernandez, Joshua Tromp y 
Daveney Franken. 

Rumannan: 

Catalina van der Biezen-Tromp y yuinan. 

Rica Croes-Tromp y yuinan. 

Alina Lacle-Tromp y yuinan. 

GlendaTromp y yuinan. 

Tantanan y omonan. 

Sobrino y sobrinanan na Aruba y Hulanda, primo y primanan 
Greta Wernet, Justica Paublini. 

Suegro y suegra: t Severiano Ridderstaat y t Carmen Teresita 
Ridderstaat-Quandus. 

Demas Swa y cuñanan. 

Mihor amigonan: Karel Arends y Matthew. 

Amiga: Farrah Visson. 

Famia:Tromp, Jansen, Ridderstaat, Quandus, Croes, Lacle, van 
der Biezen, Vieira, James, de Lange, Franken, Vrieswijk, Howell, 
de Mey, Olario, Hernandez, Visson, Ruiz, Wernet, Paulina, Kock, 
Paesch, Geerman. 

Demas famia y ta invita amigo, amiga, bisiña y conocirnan pa 
asisti na e acto di entiero cu lo tuma luga, diasabra 6 di juli 
11 'or di mainta saliendo for di Aurora Funeral Home pa santana 
di Sabana Basora. E restonan mortal lo reposa for di 9'or di 
mainta na Aurora Funeral Home. 

Anochi di condolencia: Aurora Funeral Home riba diahuebs 4 di 
juli di 7'or pa 9'or di anochi. 

Nos kier a pidi nos disculpa si den nos tristeza nos a lubida un 
of otrofamia. 

Lo bay tin un box disponibel pa Wilhelmina Kanker Fonds. 


St. Maarten tin 12.5% di akshon den 
UTS i Korsou tin 87.5%. 

Ainda tin k lanta e kompania ku ta bai 
haña e akshonnan pa negosha e benta 
ku Liberty Latin America. 

Aktualmente e fecha pa por a bende e 
akshonnan a pasa foi luna pasá pero 
a splika e kumpradó ku ta lei mester 
pasa pa e benta bira efektivo. 

Sint Maarten lo haña 21 mion florin 
for di e benta i nan lo usa 12 mion flo- 
rin pa paga nan debe grandi na TelEm. 

Ocho mion florin nan lo usa pa adaptá 
salario di polisnan i a sobra un mion 
florin pa alivia e nesesidat sosial di 
pueblo. 

Un biaha mas a keda demostrá ku den 
tur akshon politiko, ta e pueblo ta bin 
na ultimo lugá. 


Aujfwa 

- °<y 

'Çuttenat ‘ftogte & @nem4£wut 

Gradicimento y Invitacion 

Pa medio di esaki, yiunan ta desea di gradici tur esnan cu a 
pone nos mama den oracion y di un manera of otro a mustra 
nan atencion, consuelo y forsadurantesuenfermedad y e 
tempo dificil di fayecimento y despedida di nosdefuntostima: 



Maria Victoria Hart-Croes 

Ta gradici Edmund Harms Foundation y dr. Latour pa e 
atencion sublime dunananos mama. 

Un dankina staff y personal di Aurora Funeral Home pa e 
atencion y bon servicio. 

Alabes ta invitafamia, bisiña-, amigo- y conocirnan pa 
compañanosna 3 Santo Sacrificio di Misa 
namisa: 

Diadomingo 7 di juli 7'or pm Misa San Francisco na Playa 
Diamars 9 di juli 5'or pm Kapel di Alto Vista 
Diadomingo 14 di juli 7'or pm Misa San Francisco na Playa 

Bosopresencia ta altamenteaprecia. 













































Diasabra, 6 juli 2019 


AWEMainta 



Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos riba facebooK 

Keda “up to date” ij liKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 

















